Diari Oficial de la Generalitat Valenciana


Sumari del DOGV 7084, del 07-08-2013 (2013/7613)

RESOLUCIÓ de 8 de juliol de 2013, de la Direcció General d'Energia, per la qual s'atorga autorització administrativa prèvia per a la construcció de la xarxa de distribució de gas natural al municipi de Bellreguard, i n'aprova el projecte d'execució. Expedient número CBREDE/2011/5/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7084

Data del DOGV
:   07-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7613


Data del document
:   08-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 8 de juliol de 2013, de la Direcció General d'Energia, per la qual s'atorga autorització administrativa prèvia per a la construcció de la xarxa de distribució de gas natural al municipi de Bellreguard, i n'aprova el projecte d'execució. Expedient número CBREDE/2011/5/46. [2013/7613]  
Vist l'escrit presentat per Gas Natural Cegas, SA, amb data 13 de juny de 2011, davant del Servici Territorial d'Energia de València, pel qual sol·licita l'autorització administrativa i l'aprovació del projecte per a la construcció de la xarxa de distribució de gas natural al terme municipal de Bellreguard, a la província de València, des de l'estació de regulació i mesura del gasoducte Villalonga - Gandia, al qual adjunta un exemplar del projecte tècnic d'execució firmat per un tècnic competent i la declaració responsable del projectista, de data 7 de juny de 2011, en què indica que no s'afecten béns de propietat privada.  
  
Vist que, mitjançant la resolució de la Direcció General d'Energia, de data 17 de maig de 2011, es va resoldre la concurrència de peticionaris a l'autorització administrativa per a la gasificació del municipi de Bellreguard en favor de Gas Natural Cegas, SA (CBREDE/2000/34, CBREDE/2005/37/46 i CBREDE/2006/15/46).  
Vist que l'expedient CBREDE/2011/5/46, va ser sotmés a la informació pública a què fan referència el capítol V del títol IV de la Llei 34/1998, de 7 d'octubre, del sector d'hidrocarburs, i el capítol II del títol IV del Reial Decret 1434/2002, de 27 de desembre, que regula les activitats de transport, distribució, comercialització i subministrament, i els procediments d'autorització de gas natural, per mitjà dels anuncis publicats en els diaris ABC del dia 30 de desembre de 2011 i Las Provincias de 30 de desembre de 2011, en el Butlletí Oficial de la Província de València de 9 de desembre de 2011 i en el Diari Oficial de la Comunitat Valenciana de 12 de desembre de 2011, i no s'hi van presentar al·legacions.  
  
Vist que, segons el que disposa la regulació esmentada, amb data 14 de novembre de 2011, es va sol·licitar un informe a les administracions públiques, organismes, empreses de servici públic o de servicis d'interés general següents, afectats per la instal·lació, als quals es va enviar també per a això una separata oportuna del projecte:  
- Ajuntament de Bellreguard: no hi consta cap pronunciament, i se li ha reiterat la sol·licitud amb data 20 de desembre de 2011.  
- Ministeri de Foment, Demarcació de Carreteres de l'Estat a València: no hi consta cap pronunciament, i se li ha reiterat la sol·licitud amb data 20 de desembre de 2011.  
- Àrea de Carreteres de la Diputació de València: per mitjà d'un escrit de l'1 de desembre de 2011 manifesta la conformitat i aporta condicions tècniques, les quals són acceptades per l'empresa peticionària en un escrit de 9 de gener de 2012.  
Vist que Gas Natural Cegas, SA, té els requisits que establix el capítol II del títol II del Reial Decret 1434/2002, de 27 de desembre, per a l'exercici de l'activitat de distribució i es troba inscrita amb el número 7 en el Registre Administratiu de Distribuïdors.  
  
Atés que el punt de connexió del projecte de les instal·lacions de distribució de gas natural presentat per Gas Natural Cegas, SA, per al municipi de Bellreguard es troba en l'estació de regulació i mesura del gasoducte Villalonga - Gandia, del qual és titular la mateixa Gas Natural Cegas, SA.  
Vist que en l'expedient consten acreditades justificadament per part de Gas Natural Cegas, SA, les dades referides a la zona geogràfica per a la qual sol·licita l'autorització administrativa, delimitada adequadament i definida la instal·lació principal de la xarxa, segons s'indica en el plànol número 7778-LL 3.1, rev. 00, del projecte presentat.  
Vist que, d'acord amb la sol·licitud i la documentació presentades, la finalitat que perseguix amb la construcció de les instal·lacions és dotar d'infraestructura gasista el municipi de Bellreguard, per a poder fer-hi el subministrament de gas natural i satisfer així les necessitats de la zona.  
Atés que, per l'aplicació de l'apartat b del punt 1 de l'article 55 de la Llei 34/1998, de 7 d'octubre, les instal·lacions de distribució de gas natural requerixen una autorització administrativa.  
Atés que, per aplicació de l'incís b de l'article 70.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització i subministrament, i els procediments d'autorització de gas natural, les instal·lacions de distribució de gas natural, la construcció o establiment d'instal·lacions de distribució de gas natural requerix l'aprovació del projecte d'execució o del detall de les instal·lacions.  
Atés el que disposen el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del Sector d'Hidrocarburs, i el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial Decret 1434/2002, de 27 de desembre, que regula les activitats de transport, distribució, comercialització i subministrament, i procediments d'autorització de gas natural, este últim per què és dret supletori a la Comunitat Valenciana, ja que no hi ha cap regulació autonòmica en matèria de procediment d'autorització d'instal·lacions de distribució de gas natural canalitzat.  
  
Atés que la instrucció i la resolució d'este procediment administratiu correspon a la Generalitat, perquè la instal·lació radica íntegrament en territori de la Comunitat Valenciana, i no està enquadrada en les que són competència de l'Administració General de l'Estat segons el que disposa l'article 3.2.c de la Llei 34/1998, de 7 d'octubre, del Sector d'Hidrocarburs.  
  
Atés el que disposa l'article 2.1.d de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 188/2012, de 21 de desembre, que aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del procediment.  
  
El procediment administratiu corresponent a esta sol·licitud ha sigut tramitat amb l'expedient CBREDE/2011/5/46, incoat pel Servici Territorial d'Energia de València.  
Per tant, complits els requisits i els procediments legals i reglamentaris, resolc:  
  
  
Primer   
Atorgar a Gas Natural Cegas, SA, l'autorització administrativa per a la construcció de la xarxa de distribució de gas natural canalitzat al municipi de Bellreguard, a la província de València, les característiques principals de la qual són:  
- Tipus de gas: gas natural.  
- Punt de connexió: estació de regulació i mesura del gasoducte Villalonga - Gandia, del qual és titular Gas Natural Cegas, SA, ubicada en la Unitat d'Execució Oest 2.  
- Instal·lacions incloses:  
· 4.836 m de canalització en MOP 0,4 i pressió de disseny de 0,4 bar, segons la distribució següent i amb els accessoris corresponent  
s:  
- 1.247 m de canalització en polietilé PE100, SDR 17,6 i Ø 200 mm.  
- 1.356 m de canalització en polietilé PE100, SDR 17,6 i Ø 160 mm.  
- 2.233 m de canalització en polietilé PE100, SDR 17,6 i Ø 110 mm.  
· Vàlvules de sectorització.  
- Àmbit geogràfic i desplegament temporal:   
Esta autorització de gasificació per mitjà de les instal·lacions que es detallen més avall, es desplegarà íntegrament dins de zones geogràfiques qualificades pel planejament vigent del municipi de Bellreguard com a sòl urbà. Concretament, l'abast espacial d'esta autorització queda definit segons el plànol número 4119-OE 9.1, rev.00 del projecte presentat, i es farà en un termini màxim de tres anys, en tres fases de duració anual cada una, segons el programa següent:  
· La xarxa corresponent a la fase I (primer any), que dotarà de subministrament el nucli urbà, partirà des de l'ERM en MOP 0,4 i PE Ø 200 i connectarà amb la xarxa en la UE Oest 1 i UE Oest 2. Connectada a esta xarxa, es distribuirà pels vials de la població següents:  
- 1.227 m PE Ø 200: carrer de Roig de Corella, carrer de Sanchis Guarner, avinguda dels Esports, carrer de València, carrer de Santa Teresa, carrer de la Pau i plaça d'Espanya.  
- 185 m PE Ø 160: carrer de Cervantes i carrer del Montdúver.  
- 724 m PE Ø 110: carrer dels Furs, carrer de Joan Coromines, carrer de Cervantes, carrer del Parpalló, carrer de Colom, carrer del Dos de Maig, carrer d'Ausiàs Marc, carrer del Mestre Burguet, carrer del Mestre Padilla i plaça d'Espanya.  
· La xarxa corresponent a la fase II (segon any), que dotarà de subministrament la zona Sud del nucli urbà, partirà des de la xarxa projectada en la fase I. Hi connecta i es distribuïx pels vials següents de la població:  
- 657 m PE Ø 160: carrer de Cervantes, carrer del Montdúver, avinguda dels Esports, carrer de Vicent Andrés Estellés i carrer de l'Abadia.  
- 619 m PE Ø 110: carrer de l'Eccehomo, carrer de Sant Miquel i carrer de Sant Antoni.  
· La xarxa corresponent a la fase III (tercer any), que dotarà de subministrament la zona Est del nucli urbà partirà des de la xarxa projectada en la fase I. Hi connecta i es distribuïx pels vials següents de la població:  
- 20 m PE Ø 200: avinguda de la Mar.  
- 514 m PE Ø 160: carrer del Riu, plaça del Nou d'octubre i carrer del Barranc.  
- 890 m PE Ø 110: carrer del Dos de Maig, avinguda de la Safor, carrer de Pablo Picasso, carrer del Palleter, carrer de la Vela i Carrer de la Pau.  
- Pressupost total, segons el projecte presentat: dos-cents setanta-huit mil cent vint-i-cinc euros amb cinquanta-sis cèntims d'euro (278.125,56 €).   
Esta autorització administrativa s'atorga a l'empara del que disposa la Llei 34/1998, de 7 d'octubre, del sector d'hidrocarburs, i queda sotmesa a les condicions següents:  
1a. D'acord amb el que disposa el punt 4 de l'article 73 de la Llei 34/1998, de 7 d'octubre, del Sector d'Hidrocarburs, per a garantir el compliment de les obligacions, el titular de la resolució ha de constituir una garantia per valor de cinc mil cinc-cents seixanta-dos euros amb cinquanta-un cèntims d'euro (5.562,51 €), import del dos per cent del pressupost de les instal·lacions segons el projecte presentat.  
  
Esta fiança es constituirà en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per les quals regula el procediment de constitució i devolució de fiances.   
Una vegada constituïda la fiança, abans del termini d'un mes des de la notificació de la resolució, el titular ha de presentar en el Servici Territorial d'Energia de València la carta de pagament o resguard emés per la Tresoreria, com a acreditació del compliment de l'obligació.   
  
La fiança serà tornada al titular de l'autorització, després de sol·licitar-la, una vegada que l'interessat justifique el compliment de les obligacions que se'n deriven i el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
2a. El titular de la resolució ha de complir les obligacions que assenyalen l'article 74, Obligacions dels distribuïdors de gas natural, de la Llei 34/1998, de 7 d'octubre, del Sector d'Hidrocarburs, així com el punt 3 de l'article 10 del Reial Decret 1434/2002, de 27 de desembre, que regula les activitats de transport, distribució, comercialització i subministrament, i els procediments d'autorització d'instal·lacions de gas natural, i la resta de l'ordenament jurídic que s'aplique a l'exercici d'esta activitat vigent en cada moment. En particular, queda obligada a ampliar les instal·lacions de distribució de l'àmbit geogràfic i al desenrotllament temporal autoritzat d'acord amb la esta resolució, a fi d'atendre les noves demandes de subministrament de gas natural, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats.  
3a. El titular de la present autorització disfrutarà, com a distribuïdor, dels drets arreplegats en l'article 75 de la Llei 34/1998, de 7 octubre, del Sector d'Hidrocarburs, i en l'article 10 del Reial Decret 1434/2002, de 27 de desembre, que regula les activitats de transport, distribució, comercialització i subministrament, i els procediments d'autorització d'instal·lacions de gas natural.  
4a. Esta autorització en cap cas concedix al titular els drets exclusius d'ús, i s'atorga sense perjuí de tercers, deixant fora de perill els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial o amb altres disposicions que s'apliquen i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
5a. Són causes de revocació de l'autorització administrativa l'incompliment de les condicions que s'expressen ací, la variació substancial de les característiques descrites en la documentació presentada i que han determinat l'atorgament o altres causes previstes en l'ordenament jurídic.  
  
Segon   
Aprovar el projecte tècnic d'execució o detall presentat per Gas Natural Cegas, SA, per a la construcció de la xarxa de distribució de gas natural canalitzat al municipi de Bellreguard, a la província de València, redactat per un tècnic titulat competent, segons la declaració responsable d'ell mateix de data 7 de juny de 2011 que hi ha en l'expedient, i habilitar el titular d'esta aprovació a construir la instal·lació que demana, d'acord amb les condicions següents:  
  
1a. La instal·lació de gas natural haurà d'executar-se segons el projecte presentat i amb les condicions tècniques establides per les administracions, organismes i empreses de servici públic o d'interés general afectats per la instal·lació i que han sigut acceptades pel titular. En cas que siga necessari introduir modificacions respecte a la documentació presentada i aprovada, el titular de la resolució n'haurà de sol·licitar primer a esta direcció general l'aprovació.  
  
2a. La instal·lació que s'executa ha de complir, en tots els casos, el que establix el Reial Decret 919/2006, de 28 de juliol, que aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 i, en especial, la Instrucció Tècnica Complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que se li apliquen. Així mateix, la construcció de les instal·lacions aprovades per este acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.  
Estes instal·lacions estaran previstes per a respondre als avanços tecnològics en el camp del gas i pera aconseguir abastiments flexibles i segurs.  
3a. El termini d'execució de la instal·lació és de tres anys, conforme al desenrotllament temporal autoritzat en el punt primer d'esta resolució, a comptar a partir de la data en què s'estiga en disposició d'ocupar els terrenys necessaris per a la construcció de les instal·lacions. No obstant això, abans de l'acabament del termini de cada una de les fases arreplegades en l'autorització administrativa, podrà sol·licitar-se'n una ampliació concreta per mitjà d'una sol·licitud motivada davant d'este òrgan directiu, per a la qual cosa cal aportar la documentació que justifique la demora i el cronograma de treballs previstos per al nou termini sol·licitat de la fase de què es tracte.   
4a. El titular de la resolució queda obligat a complir els deures i les obligacions derivats de la legislació de prevenció de riscos laborals vigent durant la construcció.  
5a. Personal tècnic en la matèria adscrit a esta direcció general o del Servici Territorial d'Energia podran realitzar les comprovacions i les proves que consideren necessàries durant les obres i, quan acaben, en relació amb l'adequació a la documentació tècnica presentada i al compliment de la legislació i de les condicions d'esta resolució. Per a això, el titular de la resolució haurà de comunicar al Servici Territorial d'Energia de València l'inici de les obres.  
Així mateix, el titular de la resolució queda obligat a comunicar per escrit amb la diligència adequada les incidències dignes de menció que es produïsquen durant l'execució, tant a esta direcció general com al Servici Territorial d'Energia de València.  
6a. Finalitzades les obres de construcció de la instal·lació i realitzades les proves corresponents, el titular de la resolució ha de sol·licitar l'autorització de l'explotació (o l'acta de posada en marxa) prevista en l'article 85 del Reial Decret 1434/2002, de 27 de desembre. Amb esta comunicació ha d'aportar un certificat de direcció i final d'obra, subscrit per una persona facultativa competent, en el qual conste que la instal·lació s'ha dut a terme d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan este certificat de direcció i final d'obra no estiga visat pel col·legi professional corresponent, s??hi ha d'adjuntar una declaració responsable oportuna segons el que indica la Resolució de 22 d'octubre de 2010, de la Direcció General d'Energia, publicada en el DOCV número 6389, de data 3 de novembre de 2010.  
  
7a. Una vegada atorgada l'autorització d'explotació (o l'acta de posada en marxa) de la instal·lació que s'autoritza en este procediment, en el termini màxim de 10 dies, el Servici Territorial d'Energia de València ho ha de comunicar a esta direcció general.  
8a. Esta direcció general, després de tramitar un procediment oportú, ha de deixar sense efecte esta aprovació en qualsevol moment en què observe l'incompliment o la inobservança de les condicions que imposa.  
  
  
Tercer   
Ordenar la publicació d'esta resolució en el Diari Oficial de la Comunitat Valenciana i en el Butlletí Oficial de la Província de València, i la notificació de la resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut o han pogut intervindre en el procediment d'autorització, les que han emés o van haver d'emetre condicions tècniques al projecte d'execució.  
  
Tot això es fa de conformitat amb el que disposa l'article 81.5 del Reial Decret 1434/2002, de 27 de desembre, que regula les activitats de transport, distribució, comercialització i subministrament, i els procediments d'autorització d'instal·lacions de gas natural.  
La publicació indicada s'ha de fer, a més, com a notificació de la resolució a les persones interessades que siguen desconegudes o de les quals s'ignore el lloc o domicili de la notificació o el medi que permeta tindre constància de la recepció per part d'elles o dels seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, pot interposar-s'hi un recurs d'alçada davant de la Secretaria Autonòmica d'Indústria i Energia, en el termini d'un mes, comptador a partir de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
València, 8 de juliol de 2013.- El director general d'Energia: Antonio Cejalvo Lapeña.